《烛影摇红 万生园值雨》
清代·严既澄

寒酿秋慵，乱云遮断凝眸处。小桥冥立客怀孤，蝉作低徊语。

寥落衰黄掩树。濯残阴黄昏细雨。峥嵘凄抱，拼与销凝，愁心难赋。

人在天涯，旧情空逐冥鸿去。自埋孤愤入清游，谁是伤高侣。

回首缁尘袭素。盼高寒西风又沮。冷香相对，留取蔫荷，离魂销与。

作者简介：广东省肇庆市四会人。有《初日楼诗》、《驻梦词》。